  Майя Бывальцева Ӝӧквыл теннисэн шудонъя 8-тӥез Росси ӵошатскон ортчоз Ижкарын 11–13 шуркынмонэ. Со тодмо конструкторлэн Михаил Тимофеевич Калашниковлэн вордскем нуналэзлы тупатэмын, ивортэ Удмуртиысь физкультурая но спортъя министерстволэн пресс-службаез. «Турнире пыриськозы 250 пала кужмоосыз спортсменъёс <…> Арлыдзыя 1999–2001, 2002-тӥ аръёсы вордскемъёс но пичиосызгес», — верамын ивортонын. Пинал теннисистъёс вуозы Нижний Новгород, Оренбург но Свердловск улосвылъёсысь, Башкортостанысь, Татарстанысь но Пермь шаерысь. Ӵошатсконъёсты усьтон ужрад ортчоз туннэ, 11-тӥ шуркынмонэ, Кооперативной ульчаысь капчи атлетикая манежын 14 час 30 минутэ. Тегъёс: Спорт Ижкар Удмуртия Россия теннис пиналъёс  